Առաջին համաշխարհային պատերազմի նախօրեին Ամբակումի գործերը վատանում են այլ երկրների (Բուլղարիա, Գերմանիա) հետ առեւտրական կապերի վատթարացման եւ հումքի ձեռք բերման դժվարությունների հետեւանքով: Կինը՝ Մաքրուհին, սկսում է զբաղվել կարուձեւով: Երեխաներից Արշալույսը, Ազնիվը, Արուսյակն ու Սիմոնը սկսում են հաճախել Կահիրեի հայկական Գալուստյան ազգային վարժարանը: Սիմոնի նկարչության դասատուներն էին Երվանդ Տեմիրճյանն (տե՛ս «Ազգ»-ի ապրիլի 2-ի մշակույթի հավելվածը) ու Ալեքսանդր Սարուխանը, որոնք ձեւավորում են ապագա արվեստագետի ստեղծագործական ուղին: